́лю же, ѿ го́рнягѡ и до́льнягѡ, ѿ є́же ѡдесну́ю и ѡшу́юю, ѿ внутрьу́ду су́щагѡ и внѣу́ду пра́вагѡ намѣ́ренія: то́ єсть, и́стинный ра́зумъ, я́коже сто́лпъ стоя́щій средѝ рече́нныхъ шестѝ сѣте́й, єму́же ѿ а́гг҃лъ науча́ются умертви́вшіи себѐ мі́рови, да бу́детъ у́мъ безстра́стенъ, во є́же ви́дѣти вє́щи, я́коже подоба́етъ: и нижѐ горѣ̀ пра́вагѡ намѣ́ренія да превзы́детъ возноше́ніемъ, мня́йся что̀ постиза́ти свое́ю му́дростію: нижѐ па́ки до́лу да схо́дитъ, неразу́міемъ, я́кѡ не могу́щій дости́гнути соверше́нства: нижѐ ѡдесну́ю уклони́тся, ѿвраще́ніемъ ѿ веще́й и не́навистію, нижѐ ѡшу́юю безслове́снымъ любле́ніемъ, си́рѣчь, пристра́стіемъ